Камбар ата

Камбар ата — жылкынын пири, жылкынын колдоочусу. Бул уламыштагы сөздүн келип чыгышы төмөндөгүдөй. Камбар (арабча - Гамбар) Азирети Алинин жоого минген атын баккан, таптаган адам болгон. Анын аты Дулдул экендиги айтылат. Камбар домбура ойноп, комуз черткен имиш. Мисалы, түркмөндөр Камбарды музыканын да, жылкынын да пири деп аташары маалым. Ал эми кыргызда «күүнүн башы Камбаркан» деп аташканы бекер жеринен чыкпастыр.

 Колдонулган адабияттар 
О.Каратаев, С.Эралиев. Кыргыз этнографиясы боюнча сөздүк. Бишкек. "Бийиктик" - 2005-ж. ISBN 9967-13-159-4
Категория:Этнография